Newham
<s>Newham ( [Njuam]) službeno engleski London Borough of Newham, je jedan od 14 borougha Unutrašnjeg Londona (Inner London) metropolitanske grofovije Greater London u kom živi 332,817 stanovnika.</s>

<s>Newham je jedan od šest londonskih borougha u kom su održane Ljetne olimpijske igre 2012, tu se nalazi najveći dio 
Olimpijskog parka i Olimpijski stadion.</s>

<s>Geografske karakteristike</s>

<s>Sa istoka graniči sa rijekom Roding, sa juga sa Temzom a sa zapada sa Rijekom Lea.</s>

<s>U okviru njegovih granica leže kvartovi (od juga prema sjeveru); Silvertown, North Woolwich, Custom House, Canning Town, Beckton, Plaistow, West Ham, East Ham, Upton Park, Stratford, Manor Park i djelomično Forest Gate.</s>

<s>Historija</s>

<s>Današnji Borough Newham osnovan je 1965. spajanjem dotadašnjih borougha North Woolwich, East Ham i West Ham i malog dijela Barkinga, koji su najvećim dijelom bili dio historijske Grofovije Essex.</s>

<s>Naselje po imenu Hame (današnji Ham), dokumentirano je u Domesday Booku iz 1086.</s><s>Prije 15. vijeka zabilježena su i naselja East Ham, West Ham i Plaistowe (Mjesto za igru).</s><s>Od 19. vijeka počeo je rast Newhama kao predgrađa, doseljavanjem samih Londončana, ali i brojnih imigranata iz Evrope.</s>

<s>Po južnom dijelu borougha pored Kraljevskih dokova Viktorija (1855), Albert (1880) i Kralj George V (1921) na Temzi, nikli su radnički kvartovi; Canning Town, Custom House i Silvertown.</s>

<s>Sjeverni dio borougha dio je nizine Wanstead, on završava velikim trgovačkim centrom, pogonima željeznice i industrijskom zonom Stratforda.</s><s>Istočni dio borougha je gusto stambeno naselje sa zgradama podizanim od kraja 19. do početka 20. vijeka.</s><s>Stambene zgrade na sjeveru i jugu podizane su od sredine 20. vijeka.</s>

<s>Danas su Kraljevski dokovi zatvoreni, u jednom dijelu je smješten Univerzitet istočnog Londona.</s><s>Na Temzi je 1982.</s><s>Između Silvertowna i Greenwicha podignuta ustava koja štiti od visokih plimnih valova.</s>

<s>Preko Newhama prolazi sjeverna obilaznica i ostale važne ceste, pješačkim tunelom i trajektom spojem je sa Woolwichom u Greenwichu.</s><s>Tu se uz Temzu nalazi najmanji (ali i najbliži) londonski aerodrom - London City Airport.</s>

<s>Najveći parkovi Newhama su; Central, Brampton, Kralja Georga V i Little Illford, uz dva parka duž Temze; Kraljice Viktorije i Lyle.</s>

<s>Etničke manjine, a to su uglavnom doseljenici iz Afrike, Južne Azije i Kariba čine više od polovice stanovništva.</s>

<s>Pobratimski gradovi</s>

<s>Kaiserslautern, Njemačka</s>

<s>Izvori</s>

<s>Vanjske veze</s>

<s>Newham Council</s>

<s>Administrativna podjela Engleske
London
Greater London</s>

